jkorsvik/nowiki_second_scrape_merged huggingface dataset:
Liste over Cincinnati Bengals-sesonger

Cincinnati Bengals ble stiftet i 1968 som et medlem av Western Division i American Football League (AFL). Bengals ble med i National Football League (NFL) etter at de to ligaene ble slått sammen før 1970-sesongen. Denne listen viser alle lagets fullførte sesonger fra 1968 til dags dato, inkludert resultater fra sluttspill. Bengals har spilt over 850 kamper, inkludert tre Conference Championships, 15 turer til sluttspillet, og har vunnet ti divisjonstitler.
Laget har opplevd flere varige perioder med suksess. Fra 1981 til 1990 nådde Bengals sluttspillet fire ganger og spilte i to Super Bowls, og de hadde også en god periode mellom 2009 og 2015. I de 14 årene mellom 1991 og 2004 kvalifiserte ikke laget seg til ett eneste sluttspill. I denne perioden hadde laget ni sesonger med 10 eller flere nederlag, og i tre av de sesongene hadde laget ligaens dårligste resultat. Bengals hadde noen gode sesonger igjen mellom 2005 og 2015, med syv vinnende sesonger, tre divisjonstitler og syv turer til sluttspillet som wildcardlag (inkludert fem sluttspill på rad for første gang i lagets historie). Fra 2016 til 2020 hadde Bengals fem tapende sesonger på rad, inkludert ligaens dårligste sesongresultat i 2019 (2–14), før de vant divisjonstittelen i AFC North og sikret en tur til sluttspillet igjen i 2021, da de også vant AFC Championship Game og nådde sitt første Super Bowl siden 1988.


== Nøkkel ==


== Sesongresultater ==


== Fotnoter ==
a 1982-sesongen var forkortet av en spillerstreik, og ligaen ble fordelt i conferences istedenfor divisjoner.
b Spillerstreiken i 1987 gjorde at seriespillet ble kuttet fra 16 til 15 kamper.


== Referanser ==
Knut Tønnes Steenersen

Knut Tønnes Steenersen er politiker i FrP. Han har vært bydelsutvalgsleder i Grorud Bydel og lokalpolitiker i Ski i 12 år. I Ski var han medlem av Kommunestyret og Formannskapet, og var også i en periode leder for Hovedutvalg for Omsorg og Helse. Etter at Ski slo seg sammen med Oppegård 1.1. 2020 ble Steenersen gruppeleder for FrP i den nye kommunen. Han er medlem av kommunestyret, Formanskapet og Utvalg for areal, kline og byggesak.
Steenersen har også vært fylkespolitiker i 16 år. I tillegg til å være medlem av Fylkestinget har han vært i Hovedutvalg for Samferdsel og Hovedutvalg for utdanning. Nå er han første vara til Hovedutvalg for Samferdsel i Viken, samt vara til Fylkestinget.
Steenersen har også ved flere anledninger møtt som Vara på Stortinget, senest i mars 2020 (https://www.stortinget.no/no/Representanter-og-komiteer/Representantene/Representant/?perid=KNTS).
Han er en svært aktiv lokalpolitiker, men jevnlige oppslag i lokalmedia. 
Knut Tønnes Steenersen er utdannet journalist fra Norsk Journalisthøgskole. Han er også Bedriftsøkonom fra BI og har Bachelor i prosjektledelse fra BI. Han har jobbet i mediebransjen gjennom hele livet. Han var blant annet 12 år i A-Pressen, hvor han var leder for en rekke selskaper. Blant annet TVRomerike, som var en suksessfull lokalTV både økonomisk og når det gjelder oppslutning. Han har også vært daglig leder, ansvarlig redaktør og deleier i Klem FM og var i fem år salgssjef i Radio Metro. Nå er han aktiv politiker og driver sitt eget selskap, Kurer Media.
Steenersen bor i Nordre Follo kommune og har to barn.


== Referanser ==


== Eksterne lenker ==
(no) Knut Tønnes Steenersen hos Stortinget 
(no) Knut Tønnes Steenersen hos Norsk senter for forskningsdata
Kryssermissilubåt

En kryssermissilubåt, eller SSGN, er en ubåt som bærer og skyter ut kryssermissiler (SLCM og sjømålmissil) som sin primære bevæpning. Missiler forbedrer fartøyets evne til å angripe stridende landmål og selv om torpedoer er skjulte alternative bevæpninger, gir krysermissilene et mye lengre avstandsområde, samt muligheten til å angripe flere mål på forskjellige kurs samtidig. Mange kryssermissilubåter beholder evnen til å distribuere kjernefysiske stridshoder, men de anses å være forskjellige fra ballistiske missilubåter på grunn av de store forskjellene mellom de to våpensystemenes egenskaper og bevæpning.

To land driver for tiden kryssermissilubåter: USA og Russland (tidligere Sovjetunionen)
Dusan Calik

Dusan Calik (født 26. oktober 1973) er en slovakisk trener og tidligere ishockeyspiller. Han spilte for Bergen Ishockeyklubb fra 2005 til 2012. Han har spilt for HK Dukla Trencin, 1997-98 for Hasle/Løren, 1998-99 for MHC Prievidza, 2001-02 for Furuset Ishockey, 2002-04 for Haninge HF. Han var assistenttrener for Slovakia K&B Stars 2016-17.


== Referanser ==


== Eksterne lenker ==
Artikkelen har ingen egenskaper for sportsdatabaser i Wikidata
Jorunn Aanderaa

Jorunn Aanderaa (født 12. september 1934 i Beitstad) er en norsk forfatter og lyriker.


== Liv og virke ==
Jorunn Aanderaa studerte litteratur og språk. Hun virket noen år som lærer, før hun arbeidet i bokhandel og forlag.Aanderaa debuterte med diktsamlingen Hansen på jorden i 1966. Bokens undertittel er Et symfonisk dikt, og den grafiske oppstillingen av ord, tegning og typografi står i en meningsfylt sammenheng. I rask rekkefølge kom miniromanen Tidssignalet (1967) og tekstsamlingen Til (1969). Bøkene var eksperimentelle, og fikk blandet mottagelse.Hennes forfatterskap hadde deretter et langt opphold før utgivelsen av Rat-a-tat-tat!, en samling nye og gamle dikt, i 2012. Boken ble utgitt på Flamme Forlag med etterord ved Eldrid Lunden.


== Familie ==
Jorunn Aanderaa er datter av sogneprest Johannes Aanderaa (1886–1974) og Margrete Refsdal (1889–1975), og søster av forlagsmannen Johs. Aanderaa (1927–1991).


== Bibliografi ==
1966: Hansen på jorden – Et symfonisk dikt, Aschehoug, Oslo
1967: Tidssignalet – Miniroman, Aschehoug, Oslo
1969: Til – En samling tekster, Aschehoug, Oslo
2012: Rat-a-tat-tat! – Nye og gamle dikt, Flamme Forlag, Oslo


== Referanser ==
Interactive fiction

Interactive fiction, ofte forkortet IF, er dataprogrammer som simulerer miljøer hvor spillerne bruker tekstkommandoer for å kontrollere aktørene i spillet og påvirke miljøet. Slike arbeider kan forstås som litterære narrativer, enten i form av interaktive narrativer eller interaktive narrativer. De kan også forstås som en form for videospill, enten i form av eventyrspill eller rollespill. Vanligvis refererer begrepet til teksteventyr, en form for eventyrspill hvor hele grensesnittet er i tekstmodus, men grafiske teksteventyr faller fortsatt inn under eventyrkategorien hvis man hovedsakelig har interaksjon med spillet ved å skrive tekst. Noen skiller mellom «Puzzle-free» (interactive fiction), som fokuserer på narrativet, og «teksteventyr», som fokuserer på puslesplill med ord.


== Referanser ==
SAS (programmeringsspråk)

SAS language er et programmeringsspråk som benyttes til statistiske analyser, og som ble skapt av  Anthony James Barr ved North Carolina State University. Det kan lese inn data fra regneark og databaser og gi utmatninger i form av statistiske analyser i tabeller, grafer og dokumenter i formatene RTF, HTML og PDF. SAS-kompilatorer kan brukes på Microsoft Windows, Linux, UNIX og forskjellige stormaskiner.
SAS System og World Programming System (WPS) er SAS-kompilatorer.


== Referanser ==
Emacs Speaks Statistics

Emacs Speaks Statistics (ESS) er en programvarepakke for Emacs/GNU Emacs for programmering i statistiske programmeringsspråk. Den tilføyer to store modi til Emacs: ESS-modus for redigering av statistiske programmeringsspråk som R, SAS og Julia og inferior ESS-modus (iESS) for å ha interaksjon med statistiske prosesser som R og SAS.
Elena Hrenova

Elena Hrenova eller Khrenova (russisk: Елена Хренова; født 14. januar 1950 i Kamysjlov i Sverdlovsk oblast i den russiske sovjetiske føderative sosialistrepublikk i Sovjetunionen, død 22. november 2020) var en russisktalende moldovsk politiker som fra 2014 til 2019 var medlem av Moldovas parlament som representant for Republikken Moldovas sosialistiske parti (Partidul Socialiștilor din Republica Moldova, PSRM). Hun var medlem av parlamentskomiteen for sosial beskyttelse, helse og familie. 
Frem til 29. november 2012 var hun medlem av Det moldovske kommunistiske parti (Partidul Comuniștilor din Republica Moldova, PCRM). Mellom 2011 og 2015 var hun medlem av byrådet i hovedstaden Chisinau, slik at hun skiftet partigruppe i byrådet til PRSM.Hun ble innvalgt i parlamentet under valgene i november 2015 for partiet PRSM. 
Hrenova var også organisator av og president for oganisasjonen «Equitate». Hrenova talte ikke rumensk/moldovsk og talte kun på russisk i parlamentet.
Den 22. november 2020 døde Hrenova av covid-19.


== Referanser ==
Marna Aars

Maren Anna Nilsine «Marna» Aars (født Aall 3. mars 1873 i Nesseby, død 1949 i Roma) var en norsk forfatter og kvinnesaksaktivist.


== Liv og virke ==
Marna Aars (som også utga bøker under pikenavnet Aall) var tidlig på 1900-tallet en produktiv skribent i publikasjoner som Nylænde og Urd. Både i Nylænde og i Urd rapporterte hun fra «Kongressen for Kvindesagens Arbeider og Institusjoner» i Paris (1900) og argumenterte for barneoppdragelse uten vold (1900).Hun fikk publisert Draugen, en fortelling på rim, i Samtiden i 1899, og romandebuterte i 1901 med boken Ensom. I 1907 kom romanen Løgn. Hun utga sjelden bøker, og den neste kom først i 1931. Boken Menneskenes datter ble utgitt i København.
I Gyldendals populære serie Kvinnen av i dag utkom i 1942 hennes bok Kvinnevilje, en roman der en viljesterk og begavet kvinne kommer til å stå mellom to menn, hvor handlingen er lagt til Norge og til utlandet.Tidlig på 1900-tallet var hun kasserer i den norske avdelingen av Kvindernes Verdensfredsforbund.
Hun ble senere medlem av Nasjonal Samling.


== Familie ==
Marna Aars var datter av sogneprest Nils Anton Aall av slekten Aall og Mathilde Susanne Dahl, og søster av filosof og psykolog Anathon Aall (1867–1943) og jurist og filosof Herman Harris Aall (1871–1957). Hun ble 6. juli 1895 gift i Kristiania med filosof Kristian Birch-Reichenwald Aars (1868–1917) av slekten Aars. Ekteskapet ble oppløst i 1910, og hun ble 24. desember 1910 gift i Genève med professor i malerkunst Maurizio Barricelli (1875–1931). Hun var mor til de norsk-italienske matematikeren Nils Aall Barricelli (1912–1993) og kjemikeren Luisa Lucia Barricelli (f. 1915).


== Bibliografi ==
1901: Ensom, Tvedte, Kristiania
1907: Løgn, Steenske Forlag, Kristiania
1931: Menneskenes datter, H. Hagerups Forlag, København
1942: Kvinnevilje, Gyldendal, Oslo


== Referanser ==


== Kilder ==
Dette skrev kvinner. Oslo: Skolen. 1984. s. 265. ISBN 8257900109.
Roy Edwards

Roy Edwards (født 27. mai 1954 i Gillette i Wyoming i USA, død 2. november 2020 i Casper i Wyoming) var en amerikansk forretningsmann og politiker.
Roy Edwards tok eksamen fra Campbell County High School i 1972.Han var eier av Edwards Title Company LLC.Han var medlem av det republikanske parti. Fra 2015 til sin død var han medlem av Wyoming House of Representatives.
Edwards døde i embedet den 2. november 2020 i Casper i Wyoming, én dag før valgene der han stod kom kandidat til gjenvalg; han ble 66 år gammel.


== Referanser ==
Claudio Zupo Gutiérrez

Claudio Zupo Gutiérrez (født 22. september 1984 i Sonora i Mexico, død 24. juli 2020 i Sonora) var en meksikansk judoka. Han var kjent som El gigante de Sonora (som kan oversettes med «Kjempen fra Sonora»).


== Karriere ==
Zupo konkurrerte i judo i de panamerikanske mesterskapene i 2005 og 2006; han vant en bronsemedalje i de panamerikanske judomesterskapene i 2006 i Buenos Aires i kategorien åpen vekt, og en sølvmedalje i de sentralamerikanske og karibiske leker 2006 i lagkategorien. Han vant også gullmedalje i en internasjonal turnering i Mexico City i 2006, to sølvmedaljer i de meksikanske mesterskapene i 2008 og 2010, og en gullmedalje i juniorkategorien i den nasjonale olympiade i 2002 i San Luis Potosí.Etter at han trakk seg tilbake fra tatamimatten, var han en periode trener i delstaten Sonoras sportskommisjon (Codeson).


== Død ==
Zupo døde i Sonora den 24. juli 2020 i en alder av 35 år av COVID-19. Dagen før hadde hans mor dødd av samme sykdom. Hans familie hevdet at han var blitt oppsagt fra Codeson da han testet positivt for COVID-19.


== Referanser ==


== Eksterne lenker ==
(en) Claudio Zupo Gutiérrez – JudoInside
Antony Blinken

Antony John Blinken (født 16. april 1962 i New York) er en amerikansk diplomat som har vært USAs utenriksminister i Joe Bidens regjering siden 26. januar 2021. I Barack Obamas regjering var han Deputy National Security Advisor fra 2013 til 2015 og viseutenriksminister fra 2015 til 2017.


== Liv og virke ==
Blinkens foreldre var Judith, født Frehm og Donald Blinken. Han gikk på Dalton School i New York City inntil 1971, da han flyttet til Paris sammen med sin mor og hennes nye ektefelle, holocaust-overlevende og jurist Samuel Pisar. I Paris gikk han på École Jeannine Manuel.Blinken studerte først ved Harvard College ved Harvard University, der han tok en bachelorgrad. Han arbeidet deretter i The New Republic, et tidsskrift for politikk og kultur. Han fikk juridisk doktorgrad ved Columbia Law School i 1987.Blinken arbeidet sammen med sin far i presidentkampanjen til Michael Dukakis i 1988. Han ble ansatt i Clinton-administrasjonen, der han arbeidet som taleskriver for presidenten og senere ved National Security Council. I denne perioden møtte han også sin kone Erin. De to ble viet av to vigselsmenn, en jødisk og en kristen. Under bryllupet takket han alle som hadde stemt på Bill Clinton, for «uten dem ville jeg aldri ha truffet Erin i Det hvite hus».
I 2008 arbeidet Blinken i Joe Bidens presidentkampanje. Da Barack Obama valgte Biden som sin visepresident, ble Blinken utenrikspolitisk rådgiver for Biden. I januar 2013 utnevnte president Obama Blinken til Deputy National Security Advisor. Han var USAs viseutenriksminister fra 2015 til 2017. Han har vært senior fellow ved tankesmien Center for Strategic and International Studies i Washington.
		
		
		


== Referanser ==


== Eksterne lenker ==
(en) Tony Blinken – kategori av bilder, video eller lyd på Commons 
(en) Antony Blinken på Internet Movie Database 
(en) Antony Blinken hos The Movie Database 
(en) Antony Blinken på MusicBrainz 
(en) Antony Blinken på Spotify 
(en) Antony Blinken på Twitter 
Antony Blinken på Twitter 
Antony Blinken på Facebook 
Antony Blinken på Facebook 
Antony Blinken på Instagram
Vata

Vata er en slekt av billene i delgruppen (underfamilien) sandjegere i familiegruppen løpebiller.


== Utbredelse ==
Slekten er endemisk for Ny-Caledonia.


== Systematisk inndeling ==
Ordenen biller, Coleoptera
Underordenen Adephaga
Overfamilien Caraboidea
Familien løpebiller, Carabidae
Underfamilien sandjegere, Cicindelinae
Stammen Cicindelini
Slekten Vata Fauvel, 1903
Vata gracilipalpis (W. Horn, 1909)
Vata thomsoni (Perroud, 1864)


== Eksterne lenker ==
(en) Vata i Global Biodiversity Information Facility 
Vata – detaljert informasjon på Wikispecies
Meroctenus

Meroctenus er en slekt av løpebiller.


== Utseende ==
Middelsstore, avlange, halvblankt svarte løpebiller uten metallisk glans. Antennene er tynne og omtrent så lange som hode + pronotum. Pronotum er rundet, dekkvingene jevnbrede med kraftige punkstriper.


== Levevis ==
Mange av markløperne er generalister som kan finnes i mange ulike miljøer, først og fremst på bakken. Disse artene kan klatre opp og spise på blomster.


== Utbredelse ==
Slekten er utbredt i Afrika og Asia (India, Pakistan).


== Systematisk inndeling ==

Ordenen biller, Coleoptera Linnaeus, 1758
Underordenen Adephaga Schellenberg, 1806
Overfamilien løpebiller og vannkalver, Caraboidea Latreille, 1802
Familien løpebiller, Carabidae Latreille, 1802
Underfamilien markløpere, Harpalinae Bonelli, 1810
Stammen Harpalini Bonelli, 1810
Gruppen Ditomina Bonelli, 1810
Slekten  Meroctenus Gemminger & Harold, 1868
underslekten Meroctenus (i snever forstand)
Meroctenus crenulatus (Chaudoir, 1843)
Meroctenus mediocris (Andrewes, 1936)
underslekten Xenodochus Andrewes, 1941
Meroctenus (Xenodochus) dabreui (Andrewes, 1924) 
Meroctenus (Xenodochus) exaratus (Dejean, 1829) 
Meroctenus (Xenodochus) melanarius (Boheman, 1848) 
Meroctenus (Xenodochus) micans (Dejean, 1831) 
Meroctenus (Xenodochus) nigerianus Basilewsky, 1946 
Meroctenus (Xenodochus) penthicus (Jeannel, 1948) 
Meroctenus (Xenodochus) senegalensis (Dejean, 1829) 
Meroctenus (Xenodochus) usambaranus Basilewsky, 1948


== Eksterne lenker ==
(en) Meroctenus i Encyclopedia of Life 
(en) Meroctenus i Global Biodiversity Information Facility 
Meroctenus – detaljert informasjon på Wikispecies
Andreas Slettholm

Andreas Slettholm (født 1984) er en norsk journalist og musiker.
Han har jobbet i Aftenposten siden 2009, frem til 2012 i lokalavisen Aftenposten Aften. Fra 2016 har han vært kommentator. Han skriver om norsk politikk og samfunnsliv, blant annet om Oslo. Han hadde på begynnelsen av 2000-tallet ansvaret for barnesidene i Krigsropet.Han har utdannelse fra Norges musikkhøgskole som musikkpedagog, og har blant annet vært medlem av rockebandet Anton Ruud i Terapi.


== Referanser ==
Hertha Bengtson

Hertha Bengtson (født 4. april 1917 i Blekinge, død 14. november 1993) var en svensk keramiker, designer og glasskunstner.Bengtson er særlig kjent for sine nyskapende former og design, spesielt innen serviser. Hennes store gjennombrudd som formgiver og designer ble serviset Blå eld, som hun designet for Rörstrands porselensfabrikk og produsert der fra 1951–1971. Hun begynte å arbeide ved Rørstrand i 1941, først som mønstertegner og senere som formgiver. I en periode på 1970-tallet bodde hun i Tyskland og arbeidet som frilanser ved Thomasfabrikken, underlagt Rosenthalkonsernet. Her skapte hun blanet annet designet "Scandic" i 1970.
Flere av arbeidene hennes er å finne i samlingen til både Nasjonalmuseet i Oslo og Nationalmuseumet i Stockholm.


== Referanser ==
Calleidomorpha

Calleidomorpha  er en slekt av løpebiller.


== Utseende ==


== Levevis ==
Denne gruppen inneholder mange arter som lever i trær, der de gjerne løper rundt på barken.


== Utbredelse ==


== Systematisk inndeling ==

Ordenen biller, Coleoptera Linnaeus, 1758
Underordenen Adephaga Schellenberg, 1806
Overfamilien løpebiller og vannkalver, Caraboidea Latreille, 1802
Familien løpebiller, Carabidae Latreille, 1802
Underfamilien Lebiinae  Bonelli, 1810
Stammen Lebiini  Bonelli, 1810 
Gruppen Calleidina Csiki, 1932
Slekten Calleidomorpha Motschulsky, 1855
Calleidomorpha nigroaenea Motschulsky, 1855


== Eksterne lenker ==
(en) Calleidomorpha i Encyclopedia of Life 
(en) Calleidomorpha i Global Biodiversity Information Facility 
Calleidomorpha – detaljert informasjon på Wikispecies
Actodus

Actodus er en slekt av billene i delgruppen (underfamilien) Licininae i familiegruppen løpebiller. 


== Utseende ==
Store (ca. 35 millimeter), svarte, blanke løpebiller. Forkroppen er ganske slank, dekkvingene brede og pæreformede.


== Levevis ==


== Utbredelse ==
Slekten er utbredt i Vest-Afrika (Elfenbeinskysten).


== Systematisk inndeling ==

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie Licininae Bonelli, 1810
stammen Chlaeniini
slekten Actodus Alluaud, 1915
Actodus longeantennatus Lecordier, 1966
Actodus treichi Alluaud, 1915


== Referanser ==


== Eksterne lenker ==
(en) Actodus i Global Biodiversity Information Facility 
Actodus – detaljert informasjon på Wikispecies
Trephionus

Trephionus er en slekt av billene i delgruppen (underfamilien) Platyninae i familiegruppen løpebiller. 


== Utseende ==
Middelsstore (8-11 millimeter), avlange, blanke, rødbrune til svarte løpebiller, antenner og bein lysere. Hodet er firkantet, kjevene litt forlengede, antennene rundt halve kroppslengden. Pronotum er avrundet, bredest foran midten. Dekkvingene er rundede med kraftige punktstriper.


== Levevis ==
Artene manger flygevvinger og kan ikke fly. De lever i fjellområder.


== Utbredelse ==
Slekten er endemisk for Japan.


== Systematisk inndeling ==

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie Platyninae Bonelli, 1810
slekten Trephionus Bates, 1883
Trephionus abiba Sasakawa & Itô, 2018
Trephionus babai Habu, 1978
Trephionus bifidilobatus Sasakawa & Itô, 2018
Trephionus chujoi Habu, 1961
Trephionus cylindriphallus Sasakawa, 2018
Trephionus igai Ueno, 1955
Trephionus inexpectatus Sasakawa, 2018
Trephionus karosai Ueno, 1955
Trephionus kinoshitai Habu, 1954
Trephionus kyushuensis Habu, 1978
Trephionus microphthalmus Ueno, 1955
Trephionus mikii Habu, 1966
Trephionus nikkoensis Bates, 1883
Trephionus niumontanus Sasakawa, 2018
Trephionus obscurus Ueno, 1955
Trephionus shibataianus Habu, 1978
Trephionus sordidatus Habu, 1954
Trephionus subcavicola Ueno, 1955
Trephionus takakurai Habu, 1954


== Referanser ==


== Eksterne lenker ==
(en) Trephionus i Global Biodiversity Information Facility 
(en) Kategori:Trephionus – bilder, video eller lyd på Wikimedia Commons 
Trephionus – detaljert informasjon på Wikispecies
Darodilia

Darodilia er en slekt av biller i underfamilien Pterostichinae i familien løpebiller.


== Utseende ==
Små (ca. 2 millimeter), avlange, blankt svarte løpebiller. Hodet er firkantet, kjevene litt forlengede, fasettøynene små og rundet utstående. Pronotum er rundet, dekkvingene litt rundede med fine punktstriper.


== Utbredelse ==
Artene er utbredt i Australia. Det er også registrert en art fra Ny-Caledonia, men denne antas å være innført fra Australia.


== Systematisk inndeling ==

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie Pterostichinae Bonelli, 1810
stammen Pterostichini
slekten Darodilia  Laporte de Castelnau, 1867
Darodilia castelnaui W.J.Macleay, 1888
Darodilia curta Sloane, 1915
Darodilia emarginata Sloane, 1898
Darodilia liopleura (Chaudoir, 1869)
Darodilia longula Tschitscherine, 1902
Darodilia macilenta Sloane, 1895
Darodilia mandibularis Castelnau, 1867
Darodilia ovicollis (W.J.Macleay, 1871)
Darodilia robusta Sloane, 1900
Darodilia rugisternis Sloane, 1895


== Eksterne lenker ==
Atlas of Living Australia - Darodilia [1]
(en) Darodilia i Global Biodiversity Information Facility 
(en) Kategori:Darodilia – bilder, video eller lyd på Wikimedia Commons 
Darodilia – detaljert informasjon på Wikispecies
Secatophus

Secatophus er en slekt av biller i underfamilien Pterostichinae i familien løpebiller.


== Utseende ==
En middelsstor, avlang, blankt svart løpebille. Sidekantene på pronotum og dekkvinger er fiolett metallskinnende. Kroppsformen er nokså jevnbred med stort hode. Fasettøynene er nokså små, kjevene ikke forstørrede, antennene rundt halve kroppslengden. Pornotum er rundet med skarp siderand, dekkvingene jevnbrede med fine punktstriper.


== Levevis ==


== Utbredelse ==
Artene er utbredt i Australia. 


== Systematisk inndeling ==

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie Pterostichinae Bonelli, 1810
stammen Pterostichini
slekten Secatophus  Laporte de Castelnau, 1867
Secatophus australis (Hope, 1845)


== Referanser ==


== Eksterne lenker ==
Atlas of Living Australia - Secatophus [1]
(en) Secatophus i Encyclopedia of Life 
(en) Secatophus i Global Biodiversity Information Facility 
Secatophus – detaljert informasjon på Wikispecies